Segédanyag a 2015/2016-os téli számhoz

Korosztály:4-5-6.osztály szövegértés

Tele van az erdő hóval című íráshoz

totó

1. Hogyan nevezik másként az erdőt a benne lévő sok fa miatt?

a) tengernyi b) rengeteg c) számtalan

2. Miket alakítottak ki az erdőkben a pogányok, ahol ünnepekkor áldozatot mutattak be isteneiknek?

a) szent szigeteket b) szent ligeteket c) szent réteket

3. Kiknek a beavatását tarthatták az erdőben?

a) fiatal lányok b)fiatal legények c)fiatal katonák

4. Hogy nevezik a világtól elvonultan, magányosan, erdőben élő embereket?

a) remete b) szent c) reszketeg

5. Hogy nevezik a szerzetesrendek lakóhelyét?

a) kolostor b) vár c) ispotály

6. Ki alapított a pilisi erdőségben kolostort?

a) Szent Özséb b) Boldog Özséb c) Szent Benedek

7. Mi a neve annak a telepített erdőnek, ahonnan tilos a fákat kivágni?

a) Tiltott Rengeteg b) eresztvény c) csemete

8. Hány napig készül a lucaszéke?

a) 14 b) 13 c) 12

9. Mit kell a boszorkányok elől menekülve a hátunk mögé dobni, hogy az a tárgy áthatolhatatlan erdővé váljon?

a) széket b) tükröt c) fésűt

10. Hol áll a Világfa?

a) erdő szélén b) erdő peremén c) erdő közepén

11. Az ősi hitvilág szerint hány szintje van a Világfának?

a) 3 b) 7 c) 12

12. Az ősi hitvilág szerint minek a bejárata a Világfa?

a) túlvilág b) alvilág c) mesék világa

13. Mit jelent ez a szólás: Erdőbe küld?

a) valakinek a halálát kívánja b) szerencsét kíván valakinek c) sok pénzt kíván valakinek

13+1. Hol gyűjtötték a szöveg végén található népdalt?

a) Szentmárton b) Magyarmárton c) Magyarszentmárton

Megoldások: 1b; 2b; 3b; 4a; 5a; 6b; 7b; 8b; 9c; 10c; 11b; 12b; 13a; 13+1c

Szitakötő munkacsoport

Csata Utcai Általános Iskola